Zhong Zhong i Hua Hua
<s>Zhong Zhong [ʈʂʊ́ŋ.ʈʂʊ́ŋ] (kineski 中中, pinyin Zhōng Zhōng; Šangaj, 27.</s><s>XI. 2017.) i Hua Hua [xwǎ.xwǎ] (kineski 华华, pinyin Huá Huá; Šangaj, 5. XII. 2017.), ženke javanskoga makakija.</s><s>Prvi su primati klonirani upotrebom tehnike prijenosa jezgre somatske stanice (SCNT); 1996. istom tehnikom kloniranja proizvedena je ovca Dolly.</s><s>Za razliku od prethodnih pokušaja kloniranja majmunâ, donirane jezgre uzete su iz fetalnih, a ne embrionalnih stanica.</s><s>Primatkinje su rođene na Institutu za neuroznanost Kineske akademije znanosti u Šangaju.</s>

<s>Pozadina</s>

<s>Nakon što su 1996. upotrebom tehnike prijenosa jezgre somatske stanice (SCNT) znanstvenici bili proizveli ovcu Dolly, uspješno su klonirane 23 vrste sisavaca, uključujući goveda, mačke, pse, konje i štakore.</s><s>Ova tehnika nije bila uspješna u slučaju primatâ i nijedna trudnoća nije trajala više od 80 dana.</s><s>Glavna poteškoća vjerojatno je bilo ispravno programiranje prenesenih jezgara radi potpore rastu embrija.</s><s>Tetru, ženku rezus-majmuna rođenu u oktobru 1999, kreirao je tim na čelu s Geraldom Schattenom iz Oregonskoga nacionalnog centra za istraživanje primata upotrijebivši drukčiju tehniku, tzv. »cijepanje embrija«.</s><s>Time je ona postala prvi »klonirani« primat dobiven artificijelnom geminacijom, što je znatno manje kompleksna procedura u odnosu na transfer DNA korišten za kreiranje Zhong Zhong i Hua Hue.</s>

<s>Proces</s>

<s>Zhong Zhong i Hua Huu su proizveli znanstvenici s Instituta za neuroznanost Kineske akademije znanosti u Šangaju predvođeni Sun Qiangom i Poo Mu-mingom.</s><s>Nakon što su jezgre fibroblasta ekstrahirali iz abortiranoga fetusa majmuna (javanski makaki, Macaca fascicularis), insertirali su ih u jajne stanice iz kojih su prethodno bile uklonjene njihove vlastite jezgre.</s><s>Da bi izbrisao epigenetičku memoriju transferiranih jezgara po kojoj su one bivale iz somatskih stanica, tim je upotrijebio dva enzima.</s><s>Ovaj krucijalni korak omogućio je istraživačima svladavanje glavne prepreke koja je dotad sprečavala uspješno kloniranje primata.</s><s>Zatim su 21 od tih jajašaca usadili majmunskim surogat-majkama, što je rezultiralo sa šest trudnoća od kojih su dvije proizvele živuće životinje.</s><s>Majmuni su nazvani Zhong Zhong i Hua Hua, čime se referiralo na kinesko ime za Kinu (kineski 中华, Zhonghua).</s><s>Iako je stopa uspjeha i dalje bila niska, metode bi se u budućnosti mogle poboljšati radi povećanja stope preživljenja.</s><s>Komparacije radi, škotski tim koji je 1996. kreirao ovcu Dolly izvršio je 277 pokušaja i proizveo samo jedno jedino janje.</s>

<s>Znanstvenici su također pokušali klonirati makakije koristeći jezgre odraslih donora, što je puno teže.</s><s>Implantirali su 42 surogat-majke, što je rezultiralo sa 22 trudnoće, no dobivena su tek dva mlada makakija što su umrla ubrzo po rođenju.</s>

<s>Implikacije</s>

<s>Prema Poo Mu-mingu, glavno je značenje ovoga događaja u tome što bi se postupak mogao upotrebljavati za kreiranje genetički identičnih majmuna za upotrebu u eksperimentima sa životinjama.</s><s>Javanski makaki već je uspostavljeni model organizma za proučavanje ateroskleroze, makar je Poo odlučio istaknuti neuroznanost, poimence navodeći Parkinsonovu i Alzheimerovu bolest, kada se u januaru 2018. pojavio u programu radijskih vijesti All Things Considered.</s>

<s>Rođenje dva klonirana primata izazvalo je zabrinutost i među bioetičarima.</s><s>Hyun Insoo s Univerziteta Case Western Reserve upitao je znači li to da je kloniranje čovjeka sljedeće.</s><s>Poo je gostujući na All Things Considered izjavio: »Tehnički govoreći može se klonirati čovjeka...</s><s>No nećemo to učiniti.</s><s>Apsolutno ne postoji plan da se išta radi na ljudima.«</s>

<s>Vidi još</s>

<s>lista kloniranih životinja</s>

<s>Izvori</s>

<s>Eksterni linkovi</s>

<s></s>

<s>Znamenite životinje
Kloniranje
Celularna biologija
Molekularna biologija
Makakiji
Nauka i tehnologija u Kini</s>

